Jabarkan Kasus dari Hutomo Mandala Putra dalam bahasa jawa

Saka taun 2002 tekan 2006, Tommy dikunjara amarga dhèwèké katut pidhana mèlu ngrencanakake matèni Hakim Agung Syafiuddin Kartasasmita nalika 26 Juli 2001. Dhèwèké katut amarga pistol lan pluru kang kanggo matèni Syafiuddin Kartasasmita iku padha karo sing dinduwèni Tommy. Dhèwèké uga kanthi sengaja lunga supaya ora kecekel.

Tommy dicekel ing sasi Novèmber 2001 lan wiwit diukum nalika tanggal 16 Agustus 2002. Wiwitane Tommy dikunjara ing Lembaga Permasyarakatan (LP) Batu, Pulo Nusakambangan, nanging wiwit tanggal 3 April 2006, dhèwèké dipindhah ing Lembaga Permasyarakatan Narkotika Cipinang.

Nalika sasi Juni 2005, Mahkamah Agung mènèhi remisi marang Tommy saka sasuwéné 15 taun ukuman dadi 10 taun ukuman kunjara. Awit divonis ing taun 2002 tekan Novèmber 2005, Tommy uga éntuk remisi kaping enem, yèn dijumlahake ana 20 sasi. Kalebu limang sasi nalika diana Kamardhikan lan nem minggu ing Riyaya Idul Fitri nalika taun 2006. Kanthi jumlah iku mau, Tommy bisa metu saka kunjara ing sasi Oktober 2008.

Dhèwèké bébas bersyarat nalika tanggal 30 Oktober 2006 lan diwajibake mèlu pengawasan lan pembinaan ing Balai Permasyarakatan Salemba nganti ukumane rampung.